CELEX: 32022R1207
Language: ro
Date: 2022-07-12 00:00:00
Title: Regulamentul (UE) 2022/1207 al Consiliului din 12 iulie 2022 de modificare a Regulamentului (CE) nr. 974/98 în ceea ce privește introducerea monedei euro în Croația

14.7.2022   
               
               
                  RO
               
               
                  Jurnalul Oficial al Uniunii Europene
               
               
                  L 187/16
               
            
         REGULAMENTUL (UE) 2022/1207 AL CONSILIULUI
         din 12 iulie 2022
         de modificare a Regulamentului (CE) nr. 974/98 în ceea ce privește introducerea monedei euro în Croația
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 140 alineatul (3),
         având în vedere propunerea Comisiei Europene,
         având în vedere avizul Băncii Centrale Europene (1),
         întrucât:
         
                     (1)
                  
                  
                     Regulamentul (CE) nr. 974/98 al Consiliului (2) prevede înlocuirea cu euro a monedelor statelor membre care îndeplineau condițiile necesare pentru adoptarea euro în momentul în care Comunitatea a intrat în cea de a treia etapă a uniunii economice și monetare.
                  
               
                     (2)
                  
                  
                     În conformitate cu articolul 5 din Actul de aderare din 2012, Croația este un stat membru care face obiectul unei derogări, astfel cum este definită la articolul 139 alineatul (1) din tratat.
                  
               
                     (3)
                  
                  
                     În conformitate cu Decizia (UE) 2022/1211 a Consiliului (3), Croația îndeplinește condițiile necesare pentru adoptarea monedei euro, iar derogarea referitoare la Croația se abrogă cu începere de la 1 ianuarie 2023.
                  
               
                     (4)
                  
                  
                     Introducerea monedei euro în Croația necesită extinderea cu privire la Croația a dispozițiilor în vigoare privind introducerea monedei euro prevăzute în Regulamentul (CE) nr. 974/98.
                  
               
                     (5)
                  
                  
                     Planul național de trecere la moneda euro al Croației specifică faptul că, la data introducerii euro ca monedă națională, bancnotele și monedele euro ar trebui să dobândească statutul de mijloc legal de plată în statul membru respectiv. În consecință, data adoptării monedei euro și data schimbării monetare ar trebui să fie 1 ianuarie 2023. Nu se prevede aplicarea unei perioade de „retragere treptată”.
                  
               
                     (6)
                  
                  
                     Prin urmare, Regulamentul (CE) nr. 974/98 ar trebui să fie modificat în consecință,
                  
               ADOPTĂ PREZENTUL REGULAMENT:
         
            Articolul 1
            În anexa la Regulamentul (CE) nr. 974/98, următoarea rubrică este introdusă între rubrica referitoare la Franța și rubrica referitoare la Irlanda:
            
               
                           „Croația
                        
                        
                           1 ianuarie 2023
                        
                        
                           1 ianuarie 2023
                        
                        
                           Nu”
                        
                     
         
         
            Articolul 2
            Prezentul regulament intră în vigoare la 1 ianuarie 2023.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 12 iulie 2022.
            
               
                  Pentru Consiliu
               
               
                  Președintele
               
               Z. STANJURA
            
         
         
            (1)  Avizul din 4 iulie 2022 (nepublicat încă în Jurnalul Oficial).
         
            (2)  Regulamentul (CE) nr. 974/98 al Consiliului din 3 mai 1998 privind introducerea euro (JO L 139, 11.5.1998, p. 1).
         
            (3)  Decizia (UE) 2022/1211 a Consiliului din 12 iulie 2022 privind adoptarea de către Croația a monedei euro la 1 ianuarie 2023 (a se vedea pagina 31 din prezentul Jurnal Oficial).